ศบค. พบติดโควิดวันนี้ 10,863 ราย เสียชีวิต 68 คน
ศบค. พบติดโควิดวันนี้ 10,863 ราย ซึ่งเข้าข่ายด้วยการตรวจ ATK 4,125 ราย ดันยอดผู้ป่วยสะสมตั้งแต่ต้นปี 63 ทะลุ 1.78 ล้านราย เสียชีวิต 68 คน ยอดเสียชีวิตสะสมเพิ่มเป็น 18,273 ราย
ศบค. พบติดโควิดวันนี้ 10,863 ราย ซึ่งเข้าข่ายด้วยการตรวจ ATK 4,125 ราย ดันยอดผู้ป่วยสะสมตั้งแต่ต้นปี 63 ทะลุ 1.78 ล้านราย เสียชีวิต 68 คน
17 ต.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 10,863 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 10,181 ราย จากการค้นหาผู้ติดเชื้อเชิงรุกในชุมชน 611 ราย และจากเรือนจำ/ที่ต้องขัง 64 ราย ผู้ที่เดินทางมาจากต่างประเทศและเข้าสถานที่กักกันที่รัฐจัดให้ 7 ราย ส่วนผู้ติดเชื้อเข้าข่ายด้วยการตรวจ ATK 4,125 ราย เสียชีวิต 68 ราย
สำหรับจำนวนผู้ป่วยยืนยันสะสมในประเทศตั้งแต่ต้นปี 63 จนถึงล่าสุดอยู่ที่ 1,783,701 ราย โดยมีผู้ป่วยรักษาหายแล้วเพิ่มขึ้น 10,383 ราย กำลังรักษา 107,790 ราย อาการหนัก 2,820 ราย ในจำนวนนี้ใส่เครื่องช่วยหายใจ 658 ราย ยอดเสียชีวิตสะสมเพิ่มเป็น 18,273 ราย
